Toora käsud kehtivad veel tänagi,
kuid ainult Jeesuse õpetuse kohaselt.
Gershon Nerel: "Iisrael Jumala plaanis".
Shalom Gershon! Miks alustame Aabrahamist?
Alustame Aabrahamist, kuna ta on keskne tegelane.
Ta on heebrealaste ehk juudi rahva esiisa.
Teda peetakse teise poja kaudu ka araabia rahvaste isaks,
aga sellest räägime hiljem.
Kolmandaks - Aabraham on kõigi usklike isa
ja eeskuju kõigile monoteistlikele usklikele,
kes usuvad üht Jumalat, kes lõi taevad ja maa.
Aabraham on tähtis neil kolmel põhjusel -
ta on juutide ja araablaste, Aabrahami poegade isa,
ja vaimselt kõigi usklike isa.
Alustame temast rääkimist 2000 aastat enne Yeshua sündi
ehk 4000 aastat tagasi.
Jumal kutsus Aabrahami väga eriliselt - ühe inimese koos perega.
Ta elas Mesopotaamias ehk enam-vähem tänapäeva Iraagis,
Uuri nimelises paigas.
Jumal käskis tal lahkuda oma kodupaigast ja minna uude kohta,
mille Jumal lubas talle näidata.
Ta alustas oma teekonda Uurist Mesopotaamias
Haaranisse, tänapäeva Süüria aladele.
Haaranist suundus ta K'naani ehk Kaananimaale.
Kaanan asus suure mere rannikul, mida kutsume tänapäeval Vahemereks.
Piibel nimetab seda suureks mereks.
Aabraham jäi laagrisse Sekemis, tänapäeva Nabluses, kuskil siin.
Seejärel suundus ta Peetelisse, tänapäeva Samaariasse,
ja seejärel tänapäeva Juudeasse.
Sealt suundus ta Hebronisse, kuhu ta koos naisega hiljem maeti.
Hebronist liikus ta alla Negevisse, Beer-Seba linna.
Hiljem, nälja ajal, suundus ta mööda vilistite teed Egiptusesse,
Siinai poolsaare põhjaossa, kuhu ta jäi näljaaja lõpuni.
Egiptusest naases ta Beer-Sebasse
ja peatus erinevates kohtades Negevis ja Samaarias.
Miks Jumal kutsus Aabrahami jätma oma maa ja minema Kaananisse?
Jumalal oli plaan.
Jumal on ainuvalitseja.
Temal on meelevald valida inimesi oma plaani kohaselt.
Ta kutsus Aabrami, keda hiljem nimetati Aabrahamiks
ja otsustas teha temaga lepingu.
Lepinguga oli seotud ka ümberlõikamise sümbol.
Jumal andis lepingu kaudu Aabraha- mile ja tema seemnele tõotuse,
mis pidi kehtima nii tema eluajal kui ka tulevaste põlvede eluajal.
Seejärel Jumal testis teda, et näha, kas ta usub,
et need tõotused ja see leping ka täide lähevad.
Jumal ütles talle seda väga selgelt.
Aabraham teadis, et ta ei kujutle ja et Jumal rääkis temaga.
Aabraham uskus ja selle tõttu mõisteti ta õigeks.
Ta mõisteti õigeks, kuna ta uskus Jumalat enne,
kui oli saanud tõotuse poja.
Ta oli vana mees ja tema naine oli vana
ning ta teadis, et tema esimene poeg Ismael ei olnud tõotuse poeg,
kuna ta oli sündinud Haagarist, kes oli tema seadusliku naise Saara ori.
Lõpuks sai Aabraham oma poja, kes sündis, kui ta oli umbes 100-aastane
ja ka tema naine oli väga vana.
Seadusliku tõotuse poja Iisaki ehk Itzhak'i sünd oli ime.
Siit kerkib küsimus, miks ei olnud esmasündinul Ismaelil kohta tõotuses?
Iisak - Itzhak, päris kõik tõotused.
Aga lugu hoolikalt uurides näeme, et Jumal andis Aabrahamile
Iisaki kaudu erilise tõotuse selle Kaananimaa kohta.
Ka Ismaeli õnnistati ja tema sai teiste rahvaste isaks,
kes ümbritsesid Kaananit.
Need teised rahvad olid araabia rahvaste esiisad,
kes ümbritsevad Kaananimaad, millest sai hiljem Iisrael.
Toimetaja: Hanna Tischer
Eestikeelne tõlge: Monika Jaaguri